title: Padomes lēmums (1980. gada 17. marts) par Starptautiskās muitas procedūru vienkāršošanas un saskaņošanas konvencijas pielikumu pieņemšanu Kopienas vārdā

text:
Svarīgs juridisks paziņojums

|

31980D0391

Oficiālais Vēstnesis L 100 , 17/04/1980 Lpp. 0027 - 0031 Speciālizdevums somu valodā: Nodaļa 2 Sējums 2 Lpp. 0162  Speciālizdevums zviedru valodā: Nodaļa 2 Sējums 2 Lpp. 0162  Speciālizdevums grieķu valodā Nodaļa 11 Sējums 19 Lpp. 0231  Speciālizdevums spāņu valodā: Nodaļa 02 Sējums 6 Lpp. 0214  Speciālizdevums portugāļu valodā Nodaļa 02 Sējums 6 Lpp. 0214

		Padomes lēmums(1980. gada 17. marts)par Starptautiskās muitas procedūru vienkāršošanas un saskaņošanas konvencijas pielikumu pieņemšanu Kopienas vārdā(80/391/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas priekšlikumu,tā kā saskaņā ar Lēmumu 75/199/EEK [1] Kopiena ir Starptautiskās muitas procedūru vienkāršošanas un saskaņošanas konvencijas līgumslēdzēja puse;tā kā Kopiena var pieņemt minētās konvencijas pielikumu par atpakaļievešanu tādā pašā stāvoklī;tā kā tomēr ir ieteicams šo pielikumu pieņemt, veicot dažas atrunas, lai ievērotu muitas savienības īpašās prasības,IR PIEŅĒMUSI ŠO LĒMUMU.1. pantsAr šo Kopienas vārdā ar atrunām attiecībā uz standartu 2. punktu un ieteicamās prakses 8., 11., 12. un 14. punktu tiek pieņemts Starptautiskās muitas procedūru vienkāršošanas un saskaņošanas konvencijas B.3. pielikums par atpakaļievešanu tādā pašā stāvoklī.Minētā pielikuma teksts ir pievienots šim lēmumam.2. pantsPadomes priekšsēdētājs ieceļ personu, kas ir pilnvarota paziņot Muitas sadarbības padomes ģenerālsekretāram par to, ka Kopiena piekrīt Pielikumam par atpakaļievešanu tādā pašā stāvoklī, ievērojot 1. pantā minētās atrunas.Briselē, 1980. gada 17. martāPadomes vārdā —priekšsēdētājsJ. Santer[1] OV L 100, 21.4.1975., 1. lpp.--------------------------------------------------B.3. PIELIKUMSPIELIKUMS PAR ATPAKAĻIEVEŠANU TĀDĀ PAŠĀ STĀVOKLĪIEVADSPreces bieži ieved atpakaļ tajā valstī, no kuras tās izvestas, tādā pašā stāvoklī kā pirms to izvešanas. Bieži šo atpakaļievešanu izvešanas laikā ir bijis iespējams paredzēt, un preces izvestas ar paziņojumu par nodomu tās ievest atpakaļ. Tomēr atsevišķos gadījumos preces ieved atpakaļ sakarā ar apstākļiem, kas radušies pēc to izvešanas.Lielākās daļas valstu tiesību aktos ir noteikumi, kas ļauj šādas atpakaļievestas preces ievest bez ievedmuitas nodokļiem un citiem maksājumiem un kuros paredzēts, ka tiek atmaksāta izvedmuita un citi maksājumi, kas samaksāti, preces izvedot. Muitas procedūra, kas nosaka šādu ievešanu bez muitas nodokļa un atmaksāšanu, ir procedūra atpakļievešanai tādā pašā stāvoklī. Šo procedūru piemēro, ja var noteikt preču identitāti. Jāsamaksā summas, kas izmaksājamas sakarā ar muitas nodokļu un citu maksājumu atmaksu vai nosacītu atbrīvojumu, to subsīdijām vai citām summām, kas piešķirtas, preces izvedot.Šis pielikums neattiecas uz ceļotāju personisko mantu vai privāto transportlīdzekļu atpakaļievešanu.DEFINĪCIJASŠajā pielikumā:a) "atpakaļievešana tādā pašā stāvoklī" ir muitas procedūra, kurā preces, kas izvestas un ir bijušas brīvā apgrozībā vai ir bijušas kompensācijas produkti, var ievest patēriņam bez ievedmuitas nodokļiem un citiem maksājumiem, ja ārvalstīs tās nav nekādi apstrādātas, pārstrādātas vai labotas. Jāsamaksā summas, kas izmaksājamas sakarā ar muitas nodokļu un citu maksājumu atmaksu vai nosacītu atbrīvojumu, to subsīdijām vai citām summām, kas piešķirtas, preces izvedot;b) "nodošana patēriņam" ir muitas procedūra, kas nosaka to, ka ievestās preces var pastāvīgi palikt muitas teritorijā. Šajā procedūrā jāsamaksā attiecīgie ievedmuitas nodokļi un citi maksājumi, kā arī jānokārto visas vajadzīgās muitas formalitātes;c) "ievedmuitas nodokļi un citi maksājumi" ir muitas nodokļi un visi citi nodokļi, maksas vai citi maksājumi, kurus iekasē preces ievedot vai saistībā ar to ievešanu, izņemot maksas un maksājumus, kuru apjomu ierobežo sniegto pakalpojumu aptuvenās izmaksas;d) "izvedmuitas nodokļi un citi maksājumi" ir muitas nodokļi un visi citi nodokļi, maksas vai citi maksājumi, kurus iekasē preces izvedot vai saistībā ar to izvešanu, neietverot maksas un maksājumus, kas nepārsniedz sniegto pakalpojumu aptuvenās izmaksas;e) "preces, ko izved ar paziņojumu par nodomu tās ievest atpakaļ" ir preces, par kurām deklarētājs norāda, ka tās paredzētas atpakaļievešanai, un par kurām muita var veikt identifikācijas pasākumus, lai atvieglotu to atpakaļievešanu tādā pašā stāvoklī;Piezīme:Preces, ko izved ar paziņojumu par nodomu tās ievest atpakaļ, var uzskatīt par precēm, kas atrodas "pagaidu izvešanas" muitas procedūrā;f) "preces brīvā apgrozībā" ir preces, ko var pārdot bez muitas ierobežojumiem;g) "kompensācijas produkti" ir produkti, kas iegūti, apstrādājot, pārstrādājot vai labojot preces, kuras ievestas uz laiku pārstrādei, vai minēto darbību rezultātā;h) "preču deklarācija" ir paziņojums muitas noteiktajā formā, kurā attiecīgās personas norāda to muitas procedūru, kas precēm jāpiemēro, un sniedz sīkas ziņas, ko muita pieprasa norādīt šīs procedūras piemērošanai;ij) "persona" ir gan fiziska, gan juridiska persona, ja vien konteksts neparedz ko citu.PRINCIPI1. StandartsŠā pielikuma noteikumi reglamentē atpakaļievešanu tādā pašā stāvoklī.2. StandartsValsts tiesību aktos ir izstrādāti nosacījumi, kas jāievēro, kā arī muitas formalitātes, kas jāveic atpakaļievešanai tādā pašā stāvoklī.Piezīme:Atpakaļievešanai tādā pašā stāvoklī muitas iestādēm preces jāidentificē kā izvestās preces.VISPĀRĪGI NOTEIKUMI3. StandartsAtpakaļievešana tādā pašā stāvoklī ir atļauta arī tad, ja ieved atpakaļ tikai daļu izvesto preču.4. Ieteicamā prakseAttiecīgos apstākļos atpakaļievešana tādā pašā stāvoklī ir atļauta arī tad, ja preces neieved tā pati persona, kura tās izvedusi.5. StandartsAtpakaļievešanu tādā pašā stāvoklī neaizliedz sakarā ar to, ka preces ir lietotas, bojātas vai sabojājušās laikā, kad tās atradušās ārvalstīs.6. StandartsAtpakaļievešanu tādā pašā stāvoklī neaizliedz sakarā ar to, ka ārvalstīs ar precēm ir veiktas saglabāšanas vai uzturēšanas darbības, tomēr tikai tad, ja to vērtība izvešanas laikā ar šādām darbībām nav tikusi paaugstināta.7. StandartsAtpakaļievešana tādā pašā stāvoklī attiecas ne tikai uz precēm, kas tieši ievestas no ārvalstīm, bet to atļauj arī attiecībā uz precēm, kas nodotas citā muitas procedūrā.8. Ieteicamā praksePrecēm, ko ieved atpakaļ tādā pašā stāvoklī un kas pirms izvešanas bijušas brīvā apgrozībā, nepiemēro ekonomiskus aizliegumus un ierobežojumus to ievešanai.9. Ieteicamā prakseAtpakaļievešanu tādā pašā stāvoklī nevar noraidīt tās valsts dēļ, no kuras preces tika nosūtītas.10. StandartsAtpakaļievešanu tādā pašā stāvoklī nevar aizliegt sakarā ar to, ka preces ir izvestas bez paziņojuma par nodomu tās ievest atpakaļ.TERMIŅŠ ATPAKAĻIEVEŠANAI TĀDĀ PAŠĀ STĀVOKLĪ11. Ieteicamā prakseJa valstu tiesību aktos ir noteikts termiņš, pēc kura atpakaļievešana tādā pašā stāvoklī vairs nav iespējama, šim termiņam jābūt pietiekami ilgam, lai ņemtu vērā dažādos apstākļus saistībā ar katru konkrētā gadījuma veidu, kad atpakaļievešanu tādā pašā stāvoklī atļauj veikt, un tas nedrīkst būt mazāks par vienu gadu.IZVEDMUITAS NODOKĻU UN CITU MAKSĀJUMU ATMAKSĀŠANA12. Ieteicamā prakseIzvedmuitas nodokļus un citus maksājumus jāatmaksā cik iespējams drīz pēc preču atpakaļievešanas tādā pašā stāvoklī.KOMPETENTĀS MUITAS IESTĀDES13. StandartsMuitas iestādes, kurās preces var deklarēt nodošanai patēriņam, ir kompetentas arī dot atļauju atpakaļievešanai tādā pašā stāvoklī.14. StandartsIr noteikts, ka preces, ko ieved atpakaļ tādā pašā stāvoklī, nav obligāti jādeklarē tieši tajā muitas iestādē, caur kuru tās izvestas.PREČU DEKLARĀCIJA15. Ieteicamā praksePreču deklarācijas veidlapas, ko izmanto atpakaļievešanai tādā pašā stāvoklī, jāsaskaņo ar veidlapām, ko izmanto nodošanā patēriņam.Piezīmes:1. Dažās valstīs preču izvešanas deklarāciju ar paziņojumu par nodomu preces ievest atpakaļ var izmantot arī atpakaļievešanai tādā pašā stāvoklī.2. Ja preces izved atbilstīgi ATA karnetei saskaņā ar 1961. gada 6. decembrī Briselē parakstīto Muitas konvenciju par ATA karneti preču pagaidu ievešanai, atpakaļievešana tādā pašā stāvoklī notiek atbilstīgi šai karnetei.16. Ieteicamā prakseLai tādā pašā stāvoklī ievestu atpakaļ iepakojumus, konteinerus, paliktņus un saimnieciski izmantojamos transportlīdzekļus, ko izmanto starptautiskiem preču pārvadājumiem, nav vajadzīga rakstiska preču deklarācija, ja muitas iestādes pārliecinās, ka izvešanas laikā tie ir bijuši brīvā apgrozībā.DOKUMENTI, KAS JĀIESNIEDZ KOPĀ AR DEKLARĀCIJU PAR ATPAKAĻIEVEŠANU TĀDĀ PAŠĀ STĀVOKLĪ17. StandartsKopā ar deklarāciju par atpakaļievešanu tādā pašā stāvoklī muitas iestādes pieprasa uzrādīt tikai tādus dokumentus, ko uzskata par vajadzīgiem, lai pārliecinātos, ka ir ievēroti nosacījumi procedūras piemērošanai.Piezīme:Muitas iestādes var pieprasīt uzrādīt izvešanas deklarāciju, citus izvešanas dokumentus, faktūrrēķinus, līgumus utt., kas saistīti ar izvestajām precēm, kā arī korespondenci par preču ievešanu atpakaļ.18. Ieteicamā prakseJa preces, ko paredzēts ievest atpakaļ tādā pašā stāvoklī, ir izvestas ar paziņojumu par nodomu tās ievest atpakaļ, muitas iestādes parasti kopā ar deklarāciju par atpakaļievešanu tādā pašā stāvoklī nepieprasa nekādus citus dokumentus kā tikai preču deklarāciju vai identifikācijas dokumentu, kas izsniegts preces izvedot.Piezīmes:1. Dažās valstīs preču izvešanas deklarācija ar paziņojumu par nodomu preces ievest atpakaļ ir vienīgais dokuments, kas vajadzīgs atpakaļievešanai tādā pašā stāvoklī.2. Preču identitāti muitas iestādes var noteikt, pamatojoties uz identifikācijas pasākumiem, kas veikti, preces izvedot.PRECES, KO IZVED AR PAZIŅOJUMU PAR NODOMU TĀS IEVEST ATPAKAĻa) Preces, ko izved ar paziņojumu par nodomu tās ievest atpakaļ19. Ieteicamā prakseMuitas iestādes pēc deklarētāja pieprasījuma ļauj izvest preces ar paziņojumu par nodomu tās izvest atpakaļ, un iestādēm jāveic visi vajadzīgie pasākumi, lai atvieglotu atpakaļievešanu tādā pašā stāvoklī.b) Muitas iestādes, kuru kompetencē ir izvešana ar paziņojumu par nodomu preces ievest atpakaļ20. StandartsTo muitas iestāžu kompetencē, caur kurām preces var izvest galīgi, ir arī atļaut preču izvešanu ar paziņojumu par nodomu preces ievest atpakaļ.c) Preču deklarācija par izvešanu ar paziņojumu par nodomu preces ievest atpakaļ21. Ieteicamā praksePreču deklarācijas veidlapas, ko izmanto preču izvešanai ar paziņojumu par nodomu tās izvest atpakaļ, jāsaskaņo ar galīgās izvešanas veidlapām.Piezīme:Izvešanu ar paziņojumu par nodomu preces izvest atpakaļ var atļaut atbilstīgi ATA karnetei valsts muitas dokumenta vietā.d) Dokumenti, kas jāiesniedz kopā ar izvešanas deklarāciju ar paziņojumu par nodomu preces izvest atpakaļ22. StandartsKopā ar izvešanas deklarāciju ar paziņojumu par nodomu preces izvest atpakaļ muitas iestādes pieprasa tikai tos dokumentus, ko tās uzskata par vajadzīgiem, lai varētu kontrolēt darbību un nodrošināt pakļaušanos visām prasībām saistībā ar attiecīgo ierobežojumu vai citu noteikumu piemērošanu.e) To preču identifikācija, ko izved ar paziņojumu par nodomu tās izvest atpakaļ23. StandartsNosakot to identifikācijas pasākumu veidu, kas jāveic attiecībā uz precēm, kuras izved ar paziņojumu par nodomu tās ievest atpakaļ, muitas iestādes īpaši ņem vērā preču raksturojumu un iesaistītās fiskālās intereses.Piezīme:Lai identificētu preces, ko izved ar paziņojumu par nodomu tās ievest atpakaļ, muitas iestādes var piestiprināt muitas drošības līdzekļus (plombas, zīmogus, perforācijas zīmes utt.), vai izmantot marķējumu, numurus vai citas norādes, kas pastāvīgi atrodas uz precēm, vai arī preču aprakstus, shēmas mērogā vai fotogrāfijas, kā arī atlasīt paraugus.f) Precēm, ko izved ar paziņojumu par nodomu tās ievest atpakaļ, piešķiramie atvieglojumi24. Ieteicamā praksePrecēm, ko izved ar paziņojumu par nodomu tās ievest atpakaļ, piešķir nosacītu atbrīvojumu no piemērojamajiem izvedmuitas nodokļiem un citiem maksājumiem.Piezīme:Deklarētājam var pieprasīt sniegt nodrošinājumu to summu segšanai, kas būtu jāsamaksā, ja preces noteiktajā termiņā netiktu ievestas atpakaļ.25 StandartsPēc attiecīgās personas pieprasījuma muitas iestādes dod atļauju preču izvešanai ar paziņojumu par nodomu tās ievest atpakaļ noformēt kā galīgu izvešanu, ievērojot attiecīgos nosacījumus un formalitātes.Piezīmes:1. Jāsamaksā visi nesamaksātie izvedmuitas nodokļi un citi maksājumi.2. Parasti ir atļauta nodokļu un citu maksājumu atmaksa vai atbrīvojums, kas nav bijis iespējams sakarā ar preču izvešanu ar paziņojumu par nodomu tās ievest atpakaļ.26. Ieteicamā prakseJa preces ar paziņojumu par nodomu tās ievest atpakaļ ir jāizved un atkal jāieved tādā pašā stāvoklī vairākas reizes, muitas iestādes pēc deklarētāja pieprasījuma izvešanas deklarāciju ar paziņojumu par nodomu preces ievest atpakaļ, kura iesniegta pirmajā izvešanas reizē, atļauj piemērot visos nākamajos preču atpakaļievešanas un izvešanas gadījumos noteiktā laikposmā.Piezīme:Turpmākos atpakaļievešanas un izvešanas gadījumus muitas iestādes var reģistrēt preču deklarācijā ar zīmogu vai attiecīgu vīzu.INFORMĀCIJA PAR ATPAKAĻIEVEŠANU TĀDĀ PAŠĀ STĀVOKLĪ27. StandartsMuitas iestādes nodrošina to, ka visa attiecīgā informācija par atpakaļievešanu tādā pašā stāvoklī ir viegli pieejama ikvienam interesentam.--------------------------------------------------


title: 2014/619/ES: Eiropas Parlamenta Lēmums ( 2014. gada 3. aprīlis ) par Eiropas GNSS aģentūras 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/307

         EIROPAS PARLAMENTA LĒMUMS
   (2014. gada 3. aprīlis)
   par Eiropas GNSS aģentūras 2012. finanšu gada budžeta izpildes apstiprināšanu
   (2014/619/ES)
   EIROPAS PARLAMENTS,

               —

               ņemot vērā Eiropas GNSS aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas GNSS aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 22. septembra Regulu (ES) Nr. 912/2010, ar ko izveido Eiropas Globālās navigācijas satelītu sistēmas (GNSS) aģentūru (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0223/2014),

               1.

               sniedz Eiropas GNSS aģentūras izpilddirektoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas GNSS aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 261. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 276, 20.10.2010., 11. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2008/469/EK: Eiropas Parlamenta un Padomes Lēmums ( 2008. gada 5. jūnijs ) par ES Solidaritātes fonda mobilizāciju saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               21.6.2008

               LV

               Eiropas Savienības Oficiālais Vēstnesis

               L 162/30

      EIROPAS PARLAMENTA UN PADOMES LĒMUMS

   (2008. gada 5. jūnijs)
   par ES Solidaritātes fonda mobilizāciju saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2008/469/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (Fonds), lai demonstrētu solidaritāti ar katastrofu skarto reģionu iedzīvotājiem.

               (2)

               saskaņā ar 2006. gada 17. maija Iestāžu nolīgumu finansiālo palīdzību no Fonda var piešķirt, nepārsniedzot EUR 1 miljarda maksimālo apjomu gadā.

               (3)

               Regulā (EK) Nr. 2012/2002 ir noteikta kārtība, kādā var piešķirt palīdzību no Fonda.

               (4)

               Grieķija ir iesniegusi pieteikumu palīdzības saņemšanai no Fonda sakarā ar dabas katastrofu, ko izraisīja mežu ugunsgrēki 2007. gada augustā.

               (5)

               Slovēnija ir iesniegusi pieteikumu palīdzības saņemšanai no Fonda sakarā ar dabas katastrofu, ko izraisīja plūdi 2007. gada septembrī,

         IR NOLĒMUŠI ŠĀDI.
   1. pants
   Eiropas Savienības 2008. finanšu gada vispārējā budžetā mobilizē Eiropas Savienības Solidaritātes fondu, lai nodrošinātu EUR 98 023 212 saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2008. gada 5. jūnijā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J. LENARČIČ

      (1)  OV C 139, 14.6.2006., 1. lpp. Nolīgumā jaunākie grozījumi izdarīti ar Eiropas Parlamenta un Padomes Lēmumu 2008/371/EK (OV L 128, 16.5.2008., 8. lpp.).

      (2)  OV L 311, 14.11.2002., 3. lpp.


title: 2010/398/Euratom: Komisijas Lēmums ( 2010. gada 15. jūlijs ) par noslēdzamo Eiropas Komisijas un Starptautiskās Atomenerģijas aģentūras saprašanās memorandu par ES Radioloģisko datu apmaiņas platformu EURDEP ( European Radiological Data Exchange Platform )

text:
               16.7.2010

               LV

               Eiropas Savienības Oficiālais Vēstnesis

               L 182/15

         KOMISIJAS LĒMUMS
   (2010. gada 15. jūlijs)
   par noslēdzamo Eiropas Komisijas un Starptautiskās Atomenerģijas aģentūras saprašanās memorandu par ES Radioloģisko datu apmaiņas platformu EURDEP (European Radiological Data Exchange Platform)
   (2010/398/Euratom)
   EIROPAS KOMISIJA,
   ņemot vērā Eiropas Atomenerģijas kopienas dibināšanas līgumu un jo īpaši tā 199. pantu,
   tā kā:

               (1)

               Saskaņā ar Eiropas Atomenerģijas kopienas dibināšanas līguma 35. pantu dalībvalstīm savā teritorijā jāizveido iekārtas, lai veiktu nepārtrauktu monitoringu radioaktivitātes vidē, un Komisijai ir tiesības piekļūt šīm iekārtām.

               (2)

               Lai nodrošinātu nepārtrauktu un pilnīgu apmaiņu ar datiem, ko iegūst valstu automātiskajos starojuma devu monitoringa tīklos un vides radiācijas novērošanas programmās, Eiropas Komisija izstrādājusi datu vienotu formātu EURDEP (European Radiological Data Exchange Platform) un attiecīgu tīklu internetā, kas tikuši izmantoti Eiropas Atomenerģijas kopienā jau vairākus gadus un tagad tiek uzskatīti par pietiekami pilnveidotiem, lai tos varētu izmantot plašāk.

               (3)

               Eiropas Komisija un Starptautiskā Atomenerģijas aģentūra (SAEA) kopīgajā paziņojumā, ko tās parakstījušas 2008. gadā, ir paudušas savstarpēju apņēmību būtiski palielināt to sadarbības kvalitāti un intensitāti.

               (4)

               Kā viena no konkrētām šīs sadarbības jomām identificēta pretradiācijas aizsardzība, kurā ietilpst radiācijas monitoringa reālā laika datu pieejamības nodrošināšana pasaules mērogā.

               (5)

               Eiropas Komisijas EURDEP vajadzībām izstrādātās un pārbaudītās tehnoloģijas izmantošana ir labākais datu automātiskas apmaiņas veids, kas dod svarīgu ieguldījumu pasaules mēroga vides radioaktivitātes monitoringa izveidošanā.

               (6)

               Eiropas Atomenerģijas kopienas interesēs ir EURDEP tehnoloģiju darīt pieejamu Starptautiskajai Atomenerģijas aģentūrai, jo SAEA nodrošinās Eiropas tīkla dalībniekiem piekļuvi vides radioaktivitātes monitoringa datiem no visas pasaules.

               (7)

               Šajā ziņā šis Saprašanās memorands ir izstrādāts saistībā ar Euratom un SAEA attiecībām, lai aptvertu tehniskos aspektus SAEA un Euratom sadarbībā attiecībā uz EURDEP.

               (8)

               Netiek radītas nekādas finansiālas vai juridiskas saistības, kas būtu pamatotas ar šo saprašanās memorandu,

         IR NOLĒMUSI ŠĀDI.
   1. pants
   Tiek apstiprināts šā lēmuma pielikumā pievienotais Eiropas Komisijas un Starptautiskās Atomenerģijas aģentūras saprašanās memorands par ES Radioloģisko datu apmaiņas platformu EURDEP (European Radiological Data Exchange Platform).
   2. pants
   Eiropas Komisijas un Starptautiskās Atomenerģijas aģentūras saprašanās memorandu par ES Radioloģisko datu apmaiņas platformu EURDEP (European Radiological Data Exchange Platform) Komisijas vārdā paraksta Enerģētikas komisārs Günther Oettinger.

      Briselē, 2010. gada 15. jūlijā

            Komisijas vārdā –

            Komisijas loceklis

         Günther OETTINGER

      PIELIKUMS

         Eiropas Komisijas un Starptautiskās Atomenerģijas aģentūras saprašanās memorands par ES Radioloģisko datu apmaiņas platformu EURDEP (European Radiological Data Exchange Platform)
         Eiropas Komisija, turpmāk “Komisija” un Starptautiskā Atomenerģijas aģentūra, turpmāk “SAEA” (abas kopā turpmāk “Puses”),

            IR VIENOJUŠĀS PAR TURPMĀKO.

         1. pants
         Šā saprašanās memoranda mērķis
         1.   Verifikācijai un citām neatliekamām vajadzībām saskaņā ar šo saprašanās memorandu Komisija un SAEA vienojas par sadarbību jautājumos, kas saistīti ar pasaules mēroga radiācijas monitoringa reālā laika datu apmaiņu.
         2.   Puses vienojas arī par ciešu sadarbību un savstarpējām konsultācijām jautājumos, par kuriem tām ir kopīgas intereses, ciktāl tas varētu būt vajadzīgs, ņemot vērā to attiecīgos mandātus.
         2. pants
         Institucionālie pasākumi
         1.   Komisija un SAEA to sadarbības nodrošināšanai izveido attiecīgus kanālus saziņai.
         2.   Gan Komisija, gan SAEA nozīmē kontaktpunktus, kas atbild par šā saprašanās memoranda 3. pantā noteikto pasākumu koordināciju.
         3.   SAEA kļūst par ECURIE-EURDEP darba grupas locekli un piedalās turpmāko EURDEP pasākumu plānošanā, to atjauninājumu un grozījumu apstiprināšanā, tostarp nepieciešamo datu formātu un ar EURDEP saistītās programmatūras izmaiņu izdarīšanā.
         4.   SAEA piedalās un palīdz Komisijai turpmāko EURDEP semināru sarīkošanā.
         3. pants
         Konkrētas sadarbības jomas
         Puses, ievērojot to finansiālos nolikumus, noteikumus, politikas un procedūras un ņemot vērā finanšu līdzekļu pieejamību, vienojas par sadarbību konkrētās jomās, kurās ietilpst, bet kas neaprobežojas tikai ar turpmāk minēto:

                     a)

                     neskarot tās intelektuālā īpašuma tiesības, Komisija nodod SAEA programmatūru, tostarp tās papildinājumus un izmaiņas, kas Eiropas teritorijai izstrādāta radiācijas līmeņa reālā laika datu vākšanai un rādīšanai (ES Radioloģisko datu apmaiņas platforma (EURDEP, http://eurdep.jrc.it));

                     b)

                     Komisija un SAEA cenšas nodrošināt visu radiācijas datu brīvu pieejamību visiem valstu datu sniedzējiem vienādā veidā;

                     c)

                     lai, pamatojoties uz EURDEP tehnoloģiju, izveidotu kopīgu pasaules mēroga Komisijas–SAEA sistēmu, kurai ir cits nosaukums, SAEA koordinē atbalstu un veicina reālā laika radioloģiskā monitoringa datu apmaiņu ar visām tām dalībvalstīm, kurām vēl nav vienošanās ar Komisiju;

                     d)

                        EURDEP tīmekļa vietnei Komisija un SAEA izveido un izmanto spoguļvietnes. SAEA veicina reģionālo datu spoguļvietņu izveidošanu un dara pieejamu programmatūru un tehnoloģiju tikai tādām organizācijām, kas spoguļo šos datus;

                     e)

                     Komisija un SAEA veic koordināciju, lai nebūtu nekonsekvenču, kas apdraud radiācijas monitoringa datu vispārēju apmaiņu.

               4. pants
         Finanšu noteikumi
         Šis saprašanās memorands nevienai tā Pusei nerada nekādas finansiālas saistības. Gadījumos, kad šā saprašanās memoranda īstenošanai veicamie pasākumi var radīt finansiālas vai juridiskas saistības, pirms to veikšanas Pusēm jānoslēdz atsevišķa vienošanās, ievērojot abu Pušu finansiālos nolikumus un noteikumus.
         5. pants
         Personāls
         Attiecībā uz Pušu nodarbināto personālu visos ar nodarbinātību, medicīniskās aprūpes un dzīvības apdrošināšanu, kā arī ar tiesībām un atvieglojumiem saistītajos jautājumos saglabājas spēkā to attiecīgo institūciju nolikumi un noteikumi. Šis saprašanās memorands SAEA un Komisijas starpā neparedz vai nerada nekādas darba devēja/darbinieka attiecības.
         6. pants
         Informācijas izplatīšana
         Ievērojot nepieciešamību aizsargāt ar autortiesībām aizsargājamo informāciju, Komisija un SAEA atbalsta iespējami plašu tādas neklasificētās informācijas izplatīšanu, kura sniegta vai ar kuru izdarīta apmaiņa saskaņā ar šo saprašanās memorandu. Komisija un SAEA nodrošina tādas informācijas konfidencialitāti, ko otra Puse klasificējusi par ierobežotas izplatīšanas (restricted) vai konfidenciālu (confidential) informāciju.
         7. pants
         Intelektuālais īpašums
         Komisija un SAEA sadarbojas, lai nodrošinātu intelektuālā īpašuma un intelektuālā īpašuma tiesību aizsardzību, tostarp bez ierobežojumiem visu autortiesību un patenttiesību aizsardzību, ko jebkāda materiāla vai izgudrojuma veidā Puses, to personāls vai apakšuzņēmēji snieguši saistībā ar Komisijas un SAEA sadarbību, īstenojot šo saprašanās memorandu, lai veicinātu SAEA obligāto funkciju atbalstīt informācijas apmaiņu starp tās dalībvalstīm.
         8. pants
         Nosaukuma, emblēmas un oficiālā zīmoga lietošana
         1.   Izņemot gadījumus, kas noteikti Komisijas īpašā rakstiskā atļaujā, SAEA neizmanto Komisijas nosaukumu, emblēmu un oficiālo zīmogu.
         2.   Izņemot gadījumus, kas noteikti SAEA īpašā rakstiskā atļaujā, Komisija neizmanto SAEA nosaukumu, emblēmu un oficiālo zīmogu.
         9. pants
         Privilēģijas un imunitātes
         Šajā saprašanās memorandā vai saistībā ar to nekas nav uzskatāms par tādu, kas ir skaidri izteikta vai domājama Komisijas vai SAEA atteikšanās no imunitātēm, privilēģijām, izņēmumiem vai atvieglojumiem saskaņā ar starptautiskajām tiesībām, starptautiskām konvencijām vai nolīgumiem, tostarp Nolīgumu par SAEA privilēģijām un imunitātēm, kā arī tās attiecīgo dalībvalstu tiesībām un noteikumiem.
         10. pants
         Strīdi
         Visi strīdi starp Pusēm, kas rodas no šā saprašanās memoranda interpretācijas vai īstenošanas vai ir ar to saistīti, atrisināmi Pušu izlīguma veidā.
         11. pants
         Sadarbības uzsākšana un izbeigšana
         1.   Sadarbība saskaņā ar šo Saprašanās memorandu tiks uzsākta pēc tam, kad Puses to būs parakstījušas, un tas būs spēkā trīs kalendāros gadus, un tas tiks atjaunots, ja vien kāda no pusēm nepaziņos par pretējo. Ja šā Saprašanās memoranda parakstīšana notiek divos dažādos datumos, sadarbība sākas no otrā paraksta datuma.
         2.   Šā Saprašanās memoranda noteikumus var grozīt ar savstarpēju rakstisku vienošanos starp Pusēm.
         3.   Sadarbību saskaņā ar šo saprašanās memorandu Puses var izbeigt, Pusei par to sešdesmit dienas iepriekš sniedzot rakstisku paziņojumu pretējai Pusei. Saņemot paziņojuma par izbeigšanu, Puses nekavējoties sper soļus, kas nepieciešami, lai drīz un kārtīgi noslēgtu kopējos pasākumus.
         4.   Šā Saprašanās memoranda mērķis nav radīt juridiskas saistības jebkurai no pusēm.


title: 2011/582/ES: Eiropas Parlamenta Lēmums ( 2011. gada 10. maijs ) par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/167

         EIROPAS PARLAMENTA LĒMUMS
   (2011. gada 10. maijs)
   par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu
   (2011/582/ES)
   EIROPAS PARLAMENTS,
   ņemot vērā Eiropas Narkotiku un narkomānijas uzraudzības centra 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2009. finanšu gada pārskatiem, ar Centra atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0120/2011),

               1.

               sniedz Eiropas Narkotiku un narkomānijas uzraudzības centra direktoram apstiprinājumu par Centra 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 162. lpp.

      (2)  OV L 248, 16.9.2002., 1. lpp.

      (3)  OV L 376, 27.12.2006., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/169

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eiropas Narkotiku un narkomānijas uzraudzības centra 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Narkotiku un narkomānijas uzraudzības centra 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2009. finanšu gada pārskatiem, ar Centra atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (3) un jo īpaši tās 15. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0120/2011),

               A.

               tā kā Revīzijas palāta norādīja, ka tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Narkotiku un narkomānijas uzraudzības centra direktoram apstiprinājumu par Centra 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           uzsvēra, ka ir svarīgi, lai Centrs, plānojot savu turpmāko darbību, noteiktu SMART mērķus un RACER rādītājus, saskaņā ar kuriem varētu novērtēt savu darbību,

                           —

                           atzīmēja, ka Centrs 2008. gada pārskatos ir uzrādījis ienākumus no procentiem EUR 107 591,31 apmērā,

                           —

                           izteica Centram atzinību par tā ciešo sadarbību ar Eiropas Jūras drošības aģentūru, kas arī atrodas Lisabonā, un par to, ka Centrs un minētā aģentūra ir darbojušies tajās pašās ēkās un kopīgi izmantojuši infrastruktūru un pakalpojumus, kā arī norādīja, ka Centram pārvākšanās uz jaunajām telpām paredzēta 2009. gada trešajā ceturksnī;

               C.

               tā kā Centra 2009. gada budžets bija EUR 14 720 000, t. i., par 2,25 % mazāks nekā 2008. finanšu gadā,

               1.

               ar gandarījumu konstatē, ka Revīzijas palāta ir guvusi pamatotu pārliecību par to, ka Centra gada pārskati par 2009. finanšu gadu visos būtiskajos aspektos ir ticami un ka tajos atspoguļotie darījumi kopumā ir likumīgi un pareizi;

      Darbība

               2.

               atzinīgi vērtē Centra iniciatīvu izmantot datorizētu informācijas apkopošanas un apmaiņas tīklu – Eiropas Informācijas tīklu par narkotikām un narkomāniju; norāda, ka šis tīkls savstarpēji savieno valstu narkotiku informācijas tīklus, specializētos centrus dalībvalstīs un to starptautisko organizāciju informācijas sistēmas, kuras sadarbojas ar Centru;

               3.

               norāda, ka Centrs ir uzdevis papildu štata darbiniekam, kas strādā pilnu darba dienu, uzlabot plānošanas un uzraudzības sistēmu un izstrādāt vajadzīgos rādītājus;

               4.

               aicina Centru apsvērt iespēju ieviest Ganta diagrammu visu tā pamatdarbību plānošanai, lai varētu ātri noteikt, cik daudz laika katrs darbinieks pavada, strādājot pie konkrēta projekta, un mudināt izmantot uz gūtajiem rezultātiem vērstu pieeju;

               5.

               pauž gandarījumu par to, ka Centrs Revīzijas palātas 2009. gada ziņojumam pievienotajā tabulā ir salīdzinājis 2009. gada un 2008. gada darbību, kas ļauj budžeta izpildes apstiprinātājiestādei efektīvāk izvērtēt tā darbību pa gadiem; norāda, ka ir palielinājies Centra tematisko izdevumu un īsu politikas pārskatu skaits;

               6.

               norāda, ka Centra budžeta izpildes apstiprināšanas pamatā turpmāk jābūt tā darbības rezultātiem, kas gūti visa gada garumā;

      Apropriāciju pārnešana

               7.

               aicina Centru iespējamo pārnesumu analīzei izstrādāt vajadzīgos norādījumus un procedūras, lai līdz minimumam samazinātu tādu pārnesto apropriāciju apjomu, kas vajadzīgs vēl nesamaksāto attiecīgā gada saistību segšanai; norāda arī, cik svarīgi Centram uzlabot darbības plānošanu un uzraudzību, lai ierobežotu pārnesumu skaitu; šajā sakarībā norāda – Revīzijas palāta konstatēja, ka no 2009. gada apropriācijām II sadaļā “Administratīvie izdevumi” Centrs pārnesa uz nākamo gadu EUR 339 000 (26 %), no kurām EUR 250 000 atbilda saistībām bez maksājumiem, galvenokārt par darbībām, kas saistītas ar 2010. gadu;

      Naudas līdzekļu pārvaldība

               8.

               atzinīgi vērtē to, ka Centrs vēl vairāk ir uzlabojis ikgadējās prognozes, lai noteiktu vajadzību pēc naudas līdzekļiem; norāda, ka šīs prognozes tiek regulāri atjauninātas un iesniegtas attiecīgajiem Komisijas dienestiem un ar tām ik ceturksni pamato pieprasījumu, lai saņemtu ES piešķirtās ikgadējās subsīdijas kārtējo daļu;

               9.

               prasa paskaidrot noteikumus, kurus piemēro piešķirtiem iekšējiem ieņēmumiem, ņemot vērā jautājumus, kas radās pēc Tulkošanas centra uzkrātā pārpalikuma daļējas atmaksas Centram; pieņem zināšanai Centra atbildi, kurā norādīts, ka tādas pašas problēmas ir vairākām aģentūrām; ierosina turpmāk izstrādāt vienotu pieeju šādām horizontālajām problēmām;

      Cilvēkresursi

               10.

               aicina Centru arī turpmāk nodrošināt apstiprinātās personāla novērtēšanas procedūras saskaņotu piemērošanu, sniedzot pienācīgu informāciju un norādījumus atbildīgajiem darbiniekiem un amatpersonām;

      Iekšējā revīzija

               11.

               atzinīgi vērtē Centra ierosmi sniegt budžeta izpildes apstiprinātājiestādei Iekšējās revīzijas dienesta (IRD) iekšējās revīzijas gada pārskatu par Centra darbību; uzskata to par pārredzamības apliecinājumu un paraugprakses piemēru, kas būtu jāpārņem pārējām aģentūrām;

               12.

               ņem vērā to, ka 2009. gadā IRD veica dotāciju pārvaldīšanas revīziju, lai Centra direktors varētu pienācīgi pārliecināties par iekšējās kontroles sistēmas atbilstību un efektivitāti, piemērojot to dotāciju pārvaldīšanai Centrā; šajā sakarībā norāda, ka IRD atklāja nepilnības, pārbaudot, kā Centrs ievēro pašreizējās Komisijas vadlīnijas attiecībā uz dotāciju nolīgumiem, tam īstenojot dotāciju nolīgumu un ziņojot par dotāciju izlietojumu; tomēr atzinīgi vērtē Centra pozitīvo veikumu un neatslābstošos centienus izveidot un nodrošināt dotāciju piešķiršanas procedūru kvalitātes pārvaldību ar mērķi panākt finansēto darbību un dotāciju administratīvās un finanšu pārvaldības augstu kvalitāti;

               13.

               aicina Centru informēt budžeta izpildes apstiprinātājiestādi par paveikto riska pārvaldības un jo īpaši ikgadējās riska analīzes jomā;

               14.

               atzīst, ka 9 no 19 IRD 2009. gada 31. decembrī izteiktajiem ieteikumiem ir uzskatāmi par “ļoti nopietniem” un galvenokārt attiecas uz Centra dotāciju nolīguma pielāgošanu, jauno telpu kvalitātes kontroli, piesardzības pasākumiem, lai novērstu iespējamu plūdu izraisītu kaitējumu, darbības nepārtrauktības plānu un ieguldījumiem iekārtās; tādēļ mudina Centru nevilcinoties īstenot minētos 9 “ļoti nopietnos” ieteikumus un informēt budžeta izpildes apstiprinātājiestādi par paveikto;

               15.

               attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2011. gada 10. maija rezolūciju (6) par aģentūru darbību, finanšu pārvaldību un kontroli.

      (1)  OV C 338, 14.12.2010., 162. lpp.

      (2)  OV L 248, 16.9.2002., 1. lpp.

      (3)  OV L 376, 27.12.2006., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 160. lpp.

      (6)  Pieņemtie teksti, P7_TA(2011)0163 (sk. šā Oficiālā Vēstneša 269. lpp.).


title: 2012/626/ES: Padomes Lēmums ( 2012. gada 4. oktobris ), ar ko ieceļ amatā sešus Reģionu komitejas locekļus un piecus to aizstājējus no Rumānijas

text:
               9.10.2012

               LV

               Eiropas Savienības Oficiālais Vēstnesis

               L 274/29

         PADOMES LĒMUMS
   (2012. gada 4. oktobris),
   ar ko ieceļ amatā sešus Reģionu komitejas locekļus un piecus to aizstājējus no Rumānijas
   (2012/626/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Rumānijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Decebal ARNĂUTU kunga, Veronica DIACONU kundzes, Edita Emőke LOKODI kundzes, Constantin OSTAFICIUC kunga, Vasile SAVA kunga un Gheorghe Bunea STANCU kunga pilnvaru termiņa beigām ir atbrīvojušās sešas Reģionu komitejas locekļu vietas. Pēc Árpád Szabolcs CSEHI kunga, Gheorghe FLUTURE kunga, Mariana MIRCEA kundzes, Mircia MUNTEAN kunga un Ioana TRIFOI kundzes pilnvaru termiņa beigām ir atbrīvojušās piecas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Cristian Mihai ADOMNIȚEI kungs, President of Iași County Council,

                           —

                              Dragoș Adrian BENEA kungs, President of Bacău County Council,

                           —

                              Ovidiu BRĂILOIU kungs, Mayor of Eforie town, Constanța County,

                           —

                              Csaba BORBOLY kungs, President of Harghita County Council,

                           —

                              Mariana GÂJU kundze, Mayor of the Cumpăna commune, Constanța County,

                           —

                              Emilian OPREA kungs, Mayor of Chitila town, Ilfov Countyi;

                     un

               b)

               par locekļu aizstājējiem:

                           —

                              Andrei Ioan CHILIMAN kungs, Mayor of District 1 – Bucharest,

                           —

                              Veronica DIACONU kundze, Local Councillor, Gorgota commune Local Council, Prahova County,

                           —

                              Petru Nicolae IOȚCU kungs, President of Arad County Council,

                           —

                              Marian PETRACHE kungs, President of Ilfov County Council,

                           —

                              Silviu PONORAN kungs, Mayor of Zlatna town, Alba County.

         2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 4. oktobrī

            Padomes vārdā –

            priekšsēdētāja

         S. CHARALAMBOUS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.